Sportback of sportnuts?Die Audi Q5 40 TDI Maroela Media het onlangs twee Audi Q5-modelle toetsbestuur – die Q5 40 TDI en die 45 TFSI Sportback. Audi maak nog altyd bitter mooi motors wat sinoniem is met weelde, luuksheid en goeie vakmanskap. Nico Strydom, Maroela Media se redakteur, het die 45 TFSI Sportback toetsbestuur en is weer eens nie teleurgestel nie. Brendon Staniforth, Maroela Media se motorjoernalis, het die Q5 40 TDI beproef. Die Q5 Sportback vang dadelik die oog met sy skuins daklyn wat sorg vir ŉ koepee-agtige voorkoms en hom van agter heel anders laat lyk as sy voorganger. Sommige meen dit gee die Q5 ŉ meer sportiewe voorkoms terwyl ander meen dit lyk soos ŉ krom rug. Ek hou van die ontwerp – dit lyk weelderig, dog sportief. Die Q5 en die Sportback is albei gesinsportnutse en dit is die luukse kajuit wat veral beïndruk. Die sitplekke is uiters gemaklik en daar is baie beensruimte voor en agter. Die instrumentpaneel is alles digitaal terwyl die groot raakskerm geïntegreerde gerief en konnektiwiteit, soos Apple Carplay en Android Auto, verseker. ŉ Laaimat by die konsole tussen die twee voorste sitplekke en USB-konneksiepunte agter verseker dat almal hul toestelle gelaai en gekoppel kan hou. Daar is verskeie ekstras beskikbaar – jy kan kies tussen sportsitplekke of nappa-leersitplekke en of die sitplek jou moet masseer en koud of warm hou. Die Bang & Olufsen-klankstelsel (ook opsioneel) is puik en jy gaan gereeld die volumeknoppie al harder wil draai. Die Audi Q5 40 TDI Die kattebak van 510 ℓ is billik en wanneer die sitplekke platgeslaan word, is daar baie ruimte. Om klein kindertjies by die skool af te laai is maklik en vinnig danksy Isofix wat help om die karstoeltjie sommer vinnig in plek te kry en weer uit te haal. Die Q5 beskik oor al die bestuurderbystandstelsels wat jy in ŉ luukse motor sal verwag soos aanpasbare spoedbeheer en aktiewe baanbeheer. Afhangend van die pakket is daar ook ander stelsels beskikbaar soos baanwisselwaarskuwing, kruisverkeersbystand en parkeerhulpfunksie. Die Audi Q5 40 TDI Die Q5 Sportback 45 TFSI Quattro S Line het ŉ 2.0 viersilinderturbopetrolenjin wat 183 kW en 370 Nm bied. 0 tot 100 km/h vat net 6,3 sekondes, met ŉ topspoed van 237 km/h (elektronies beperk). Die agtspoed-Tiptronic-ratkas sorg vir vinnige en gladde wisselings terwyl Audi se bekende Quattro-vierwielaandrywing die wringkrag veranderlik soos nodig na die voor- en agterasse oordra. Die Audi Q5 40 TDI Die Q5 40TDI het ŉ 2.0 vierslinderturbodieselenjin wat 140 kW en 400 Nm Bied. Dit is egter die gladde karakter en kalibrasie van die dieselenjin en dubbelkoppelaar outomatiese ratkas wat beïndruk. Die diesel is beslis nie stadig nie en haal 100 km/h in 8,1 sekondes, en sal aanhou draf tot 220 km/h. Op die pad is dit waar die Q5 uitblink. Daar is hope krag en die rit is uiters sag en gerieflik. Aanpasbare lugvering beteken die grondvryhoogte kan met soveel as 45 mm verhoog word wanneer op ongeplaveide paaie gery word, terwyl die bak met 15 mm verlaag kan word wanneer vinnig gery word. Die reeks lyk só: Die reeks word gedek deur ŉ een jaar/onbeperkte km-waarborg en ŉ vyf jaar/100 000 km-omvattende instandhoudingsplan. Die kompetisie lyk só: 5 jaar/100 000 km omvattende instandhoudingsplan 5 jaar/100 000 km omvattende instandhoudingsplan 3 jaar/100 000 km omvattende instandhoudingsplan 5 jaar/100 000 km omvattende instandhoudingsplan Hier is ŉ magdom mededingers. Elkeen verskil baie van die ander. Toetsbestuur almal, want een gaan jou beïndruk. Vir my is dit waarskynlik die Porsche Macan.